এরপর চললাম তিনচুলের দিকে। ড্যামস্যাং দূর্গ থেকে একঘন্টার রাস্তা।শেষ দিকে রাস্তা খুব চড়াই।৩৬০ ডিগ্রী view point.পরিষ্কার আবহাওয়ায় তিনচুলে থেকে যে View পাওয়া যায় এক কথায় তাকে অসাধারণ বলা চলে।কিন্তু আজ আকাশের মুখ ভার।আশেপাশে ভিজে ভিজে মেঘ।আমরা ফিরে এলাম। দুপুরে খাওদাওয়ার সময় হুড়মুড় করে বৃষ্টি নামলো। পাহাড়ে সবুজের মধ্যে বৃষ্টির মজাটাই অন্যরকম। বিকেলের দিকে বৃষ্টি থেমে গেল।সবুজ এখন যেন আরো সবুজ। মেঘে মেঘে ছেয়ে আছে চারপাশ। সামনে মেঘ পেছনে মেঘ হাত বাড়ালেই মেঘ।আমরা দিলিপজীর সাথে গ্রাম দেখতে বেরোলাম।